Document ID: 31995D0117

Komisijas lēmums
(1995. gada 30. marts),
ar ko, piemērojot Padomes Direktīvas 91/494/EEK 5. panta 3. punktu, nosaka kritērijus tādu kaušanai paredzētu mājputnu pārbaudei, kuri cēlušies Ņūkāslas slimības uzraudzības zonā
(Dokuments attiecas uz EEZ)
(95/117/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas reglamentē Kopienas iekšējo tirdzniecību ar svaigu mājputnu gaļu un tās importu no trešām valstīm [1], kurā jaunākie grozījumi izdarīti ar Direktīvu 93/121/EK [2], un jo īpaši tās 5. panta 3. punktu,
tā kā, piemērojot Direktīvas 91/494/EEK 5. panta 3. punkta noteikumus, jo īpaši jānosaka virusoloģiskās testēšanas metodes attiecībā uz Ņūkāslas slimību; tā kā šajā sakarā ir lietderīgi sīki noteikt paraugu ņemšanas procedūru, testu veikšanas un testu rezultātu interpretācijas procedūru;
tā kā notikusi apspriešanās ar Zinātnisko veterināro komiteju un tā sniegusi ziņojumu 1994. gada 12. decembrī;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Piemērojot Direktīvas 91/494/EEK 5. panta 3. punktu, virusoloģisko paraugu ņemšanai un virusoloģiskajai testēšanai, lai noteiktu Ņūkāslas slimības vīrusu, jāatbilst pielikumā noteiktajām prasībām.
2. pants
Šo lēmumu piemēro no 1995. gada 1. aprīļa.
3. pants
Šis lēmums ir adresēts dalībvalstīm.
Briselē, 1995. gada 30. martā

Labels: 0
19
6